Case ID: 1057309
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Sabirabad rayon şöbəsinə qarşı iddia ərizəsi ilə Şirvan İnzibati-İqtisadi Məhkəməsinə müraciət edərək, xxxx 1956-cı il tarixdə Əli-Bayramlı rayonu, Cəngən kəndində anadan olduğunu, 1972-1974 və 19781998-ci illərdə Sabirabad rayonu «Oktyabr» və «Şən həyat» kolxozlarında traktorçu vəzifəsində işlədiyini, güzəştli şərtlərlə yaşa görə əmək pensiyası təyin edilməsi üçün cavabdeh inzibati orqana ərizə ilə müraciət etdiyini, sonuncu, xxxx 2018-ci il tarixli məktubla hazırda qüvvədə olan Azərbaycan Respublikasının «Əmək pensiyaları haqqında» Qanununda kolxozlarda, sovxozlarda və digər dövlət aqrar-sənaye müəssisələrində bilavasitə kənd təsərrüfatı məhsulları istehsalında çalışan traktorçumaşinistlər üçün güzəştli şərtlərlə yaşa görə əmək pensiyasının nəzərdə tutulmadığına istinad etməklə, müraciətdən imtina etdiyini bildirərək, onun 1971-1975 və 1978-1998-ci illərdə Sabirabad rayonunun «Oktyabr» və «Şən həyat» kolxozlarında işlədiyi illər sosial sığorta stajı kimi nəzərə alınmaqla, xxxx 2006-cı il tarixədək qüvvədə olmuş «Vətəndaşların pensiya təminatı haqqında» Qanunun 13-cü maddəsinin «z» bəndinə əsasən, bilavasitə kənd təsərrüfatı məhsulları istehsalında çalışan, o cümlədən pambığın becərilməsi və pambıq yığımında tam mövsüm ərzində çalışan traktorçu-maşinistlər üçün güzəştli şərtlərlə ona hüququnun yarandığı vaxtdan yaşa görə əmək pensiyasının təyin edilməsi və həmin dövrdə qüvvədə olan qanunvericiliyin tələblərinə uyğun hesablanıb birdəfəyə ödənilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.